“ Bara það besta 2020 – Einlægni , Gleði , Hamingja ! ” er samkoma til að fá hvatningu og innblástur . Byrjaðu árið 2020 – með hlýju í hjarta . Hugleiðingar dagsins : 1 . Hið milda hjarta – Jónas Sigurðsson 2 . Að gefa konunni sinni nýra – Veigar og Sirrý 3 . Að halda áfram með lífið – Kristín Sif . 4 . Ekki gefa innsæinu fokkjú merki – Solla Eiríksdóttir 5 . Fimm lexíur frá börnunum mínum – Hjálmar Örn Jóhannsson 6 . Tilfinningalegu skiptidílarnir – Helgi Jean Claessen 7 . Kynorka og nánd – Helga Snjólfsdóttir Þetta er ekki hefðbundin ráðstefna heldur viðburður með hjarta og sál . Umsagnir um Bara Það Besta 2019 . „ Hetjur fyrir að koma svona fram og opinbera sig . Virkilega vel heppnaður fyrirlestur , ætla leyfa mér að segja að þetta hafi verið besti fyrirlestur sem við höfum nokkurn tímann farið á . Takk . “ – Rannar Carl Tryggvason „ Einstakur dagur sem skilur svo mikið eftir . Mig langar að þakka ykkur öllum innilega fyrir frábæra fyrirlestra – þvílík einlægni , orka og fegurð . “ - Ingibjörg Kristín Ferdinandsdóttir „ Magnaður dagur ! Frábærir fyrirlesarar og góð fjölbreytni þar sem talað var frá hjartanu í bland við góðan húmor og fróðleik . Ég fór heim full af innblæstri , gleði ogþakklæti . “ - Steinunn Zophoníasdóttir Hér má sjá nánar um þá sem tala : 1 . Hið milda hjarta – Jónas Sigurðsson . Hvað er hið milda hjarta ? Hvernig er karlmaður sem lifir í mildi ? Hvernig má líta á barnæskuna , hjónabandið og hið daglega líf með mildi ? Jónas verður með hugleiðingu sem spilar á alla strengi hjartans . – Jónas Sigurðsson er söngvari . 2 . Að gefa konunni sinni nýra – Veigar og Sirrý . Sirrý hafði barist við veikindi lengi , nýrun komin í 7% virkni og hún þurfti á nýju nýra að halda . Eiginmaður hennar til 25 ára , Veigar , steig fram og gaf henni sitt . Veigar og Sirrý hafa gengið í gegnum súrt og sætt – og koma saman fram til að segja sína sögu . – Veigar og Sirrý bjuggu erlendis í tvo áratugi við nám og fyrirtækjarekstur . 3 . Að halda áfram með lífið – Kristín Sif . Kristín Sif kom að unnusta sínum látnum – og þurfti að finna leið til að halda áfram með líf sitt og barna þeirra tveggja . Hvernig finnur maður þrautseigju til að takast á við áföll ? Hvernig heldur maður áfram þegar allt virðist vera stopp ? – Kristín Sif er einn þáttastjórnandi Ísland Vaknar á K100 . 4 . Fimm lexíur frá börnunum mínum – Hjálmar Örn Jóhannsson . Hjálmar vinnur sem skemmtikraftur . Hann hefur getið sér góðs orðs fyrir að kveikja í partýum í hlutverki Hvítvínskonunnar . Hvað er það sem fyrrum bílasali – lærði um lífið af börnunum sínum fjórum ? Hjálmar deilir fimm lexíum . – Hjálmar er skemmtikraftur og Snapchat stjarna . 5 . Ekki gefa innsæinu fokkjú merki – Solla Eiríks . Solla hefur unnið að heilsu fólks í áratugi – með grænfæði og föstum – og unnið verðlaun á sínu sviði . Sama lexían hefur birst aftur og aftur í gegnum tíðina . Að hlusta á hjartað – og þá fæðist ofurkrafturinn sem er innsæið ! -Solla Eiríksdóttir er kokkur , höfundur og heilsufrömuður . Tilfinningalegir skiptidílar stjórna lífi okkar – og eiga jafnan rætur að rekja til æsku . Að skilja sína eigin meðvirkni – er leiðin aftur úr deilum hugans – og til hjartans . – Helgi er rithöfundur og útgefandi . 7 . Kynorka og nánd – Helga Snjólfsdóttir . Hvernig getum við fundið dýpri nánd ? Mögulega er nútímafólk margt svelt af nánd , en hvað er nánd ? Hvernig spilar kynorkan inn í ? Á endanum snýst þetta um að horfast í augu við sjálfan sig fyrst og læra að elska sig allan – og þaðan er hægt að mæta öðrum í djúpri nánd . – Helga Snjólfsdóttir er verkfræðingur og jógakennari